TARYBOS REGLAMENTAS (EB) Nr. 700/2006
2006 m. balandžio 25 d.
panaikinantis Reglamentą (EB) Nr. 3690/93, numatantį Bendrijos sistemą, nustatančią taisykles dėl žvejybos leidimuose pateiktinų minimalių duomenų
EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Reglamentas (EB) Nr. 3690/93 (2) yra grindžiamas 1992 m. gruodžio 20 d. Tarybos reglamentu (EEB) Nr. 3760/92, nustatančiu žvejybos ir akvakultūros sistemą Bendrijoje (3), kuris buvo pakeistas 2002 m. gruodžio 20 d. Tarybos reglamentu (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (4). Reglamente (EB) Nr. 3690/93 pateiktos nuorodos ir nuostatos yra nebesuderinamos su šiuo nauju reglamentu, nustatančiu naujas taisykles dėl žvejybos licencijose nurodytų žvejybos pajėgumų valdymo.
(2)
Reglamento (EB) Nr. 2371/2002 22 straipsnio 3 dalimi ir 13 straipsnio 3 dalimi Komisijai suteikiama teisė nustatyti žvejybos licencijų ir žvejybos pajėgumų valdymo įgyvendinimo taisykles.
(3)
2005 m. rugpjūčio 3 d. Komisija priėmė Reglamentą (EB) Nr. 1281/2005 dėl žvejybos licencijų valdymo ir būtinos minimalios informacijos jose (5), kuris turi būti taikomas nuo Reglamento (EB) Nr. 3690/93 panaikinimo dienos.
(4)
Todėl Reglamentas (EB) Nr. 3690/93 turėtų būti panaikintas,
PRIĖMĖ ŠĮ REGLAMENTĄ:
1 straipsnis
1. Reglamentas (EB) Nr. 3690/93 yra panaikinamas.
2. Nuorodos į panaikintą reglamentą laikomos nuorodomis į Reglamentą (EB) Nr. 1281/2005 ir aiškinamos pagal šio reglamento priede pateiktą atitikmenų lentelę.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. balandžio 25 d.